เทมาเซกขายหุ้นชินคอร์ป 7.9%
บริษัท ชิน คอร์ปอเรชั่น ประกาศขายหุ้น จำนวน 253.5 ล้านหุ้น หรือคิดเป็น 7.9%
18 ส.ค. 2554

บริษัท ชิน คอร์ปอเรชั่น ประกาศขายหุ้น จำนวน 253.5 ล้านหุ้น หรือคิดเป็น 7.9% 
บริษัท ชิน คอร์ปอเรชั่น (INTUCH)แจ้งว่า  บริษัท ซีดาร์ โฮลดิ้งส์ ซึ่งเป็นผู้ถือหุ้นรายใหญ่ของบริษัทฯ ได้ขายหุ้นบางส่วนที่ถืออยู่ในบริษัทฯ จำนวน253.5ล้านหุ้น คิดเป็น 7.9% ของหุ้นทั้งหมดของบริษัทฯ โดยขายให้แก่นักลงทุนไทยในสัดส่วน60% และบริษัท ไทยเอ็นวีดีอาร์ ในสัดส่วน 40 %ส่งผลให้ซีดาร์เป็นผู้ถือหุ้นในบริษัทฯ จำนวน 1,488,907,239 หุ้นคิดเป็นสัดส่วน46.44% ของหุ้นทั้งหมดของบริษัทฯเพื่อให้สามารถตอบข้อซักถามหรือข้อสงสัยที่อาจมีขึ้นได้จากผู้ถือหุ้นรายย่อย ประชาชน หรือผู้เกี่ยวข้องอื่นๆ  บริษัทฯ จึงได้สอบถามไปยังบริษัท แอสเพน โฮลดิ้งส์
ซึ่งเป็นผู้ถือหุ้นรายใหญ่อีกรายหนึ่งของบริษัทฯ ว่ามีความประสงค์ที่จะขายหุ้นของบริษัทฯที่แอสเพนถืออยู่ด้วยหรือไม่ ทางแอสเพนได้แจ้งกลับมายังบริษัทฯ ว่าแอสเพนยังไม่มีแผนที่จะขายหุ้นของบริษัทฯ ในระยะเวลานี้และแอสเพนยังมีความมั่นใจในธุรกิจและผู้บริหารของบริษัทฯ ทั้งนี้ บริษัทซีดาร์ฯ  เป็นกลุ่มเทมาเซกแห่งสิงคโปร์ที่เข้ามาซื้อหุ้นทั้งหมดจากครอบครัวชินวัตร